Diari Oficial de la Generalitat Valenciana


Sumari del DOGV 3975, del 06-04-2001 (2001/3131)

DECRET 69/2001, de 2 de abril, del Govern Valencià, pel qual es crea l'Institut d'Educació Secundària núm. 3, de Quart de Poblet.
---------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3131


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Quart de Poblet
    * ensenyament secundari

DECRET 69/2001, de 2 de abril, del Govern Valencià, pel qual es crea l'Institut d'Educació Secundària núm. 3, de Quart de Poblet. [2001/X3131]
  
Els estudis de planificació educativa van preveure la creació d'un tercer institut d'Educació Secundària en la zona escolar VL57.
  
L'increment de sol·licituds de llocs escolars d'Educació Secundària s'ha produït paral·lelament a la reducció de les corresponents a Educació Primària, per la qual cosa es fa necessària la reestructuració de l'oferta d'ensenyament públic a la citada localitat de manera que, per mitjà de les corresponents actuacions administratives, s'obtinga la màxima rendibilitat social dels mitjans humans i materials.
  
L'Ajuntament i el Consell Escolar Municipal de Quart de Poblet han manifestat la seua opinió favorable a la ubicació d'un centre d'Educació Secundària a l'antic CP Riu Túria.
  
L'Ordre de 16 de març de 2000, de la Conselleria de Cultura, Educació i Ciència, per la qual es modifica el catàleg d'unitats, la denominació i altres aspectes de determinats centres públics d'Educació Infantil, Educació Primària i Educació Especial de titularitat de la Generalitat Valenciana, va disposar el cessament d'activitats del Col·legi Públic Riu Túria el curs escolar 2000/01.
  
L'apartat segon de la disposició addicional dessetena de la Llei Orgànica 1/1990, de 3 d'octubre, d'Ordenació General del Sistema Educatiu, parcialment modificada per l'article 168 de la Llei 13/1996, de 30 de desembre, faculta l'Estat i les comunitats autònomes per a afectar, per necessitats d'escolarització, edificis escolars de propietat municipal en els quals es troben ubicats centres d'Educació Preescolar i Educació General Bàsica per a impartir Educació Secundària o Formació Professional. En estos supòsits continuarà sent l'administració local la titular demanial dels immobles.
  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació i després de la deliberació del Govern Valencià, en la reunió del dia 2 d'abril de 2001,
  
DECRETE
  
Article únic
  
Es crea el següent centre docent:
  
Província: València
  
Localitat: Quart de Poblet
  
Denominació: Institut d'Educació Secundària núm. 3
  
Codi: 13053067
  
Titular: Generalitat Valenciana
  
Domicili : c/ Gravador Esteve, 6
  
Composició: 12 unitats d'Educació Secundària Obligatòria
  
Capacitat: 360 llocs escolars d'Educació Secundària Obligatòria
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2000.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS